Merkezê Îrtîbatî û Çapemenîye yê HPGyî nasnameyê şehîdêke eşkera kerd.
Eşkerayîye wina ya:
''Embaza ma Ararate Zerzan 1ê êlula 2020î de Herêmanê Pawitişî yê Medya de şexsêkê xirabî ra netîceya virsayîşê virsikî de şehîd bîye. Nasnameyê embaza ma ya şehîde wina ya:
Nameyê Qodî: Ararat Zerzan
Name û Peyname: Bêrîvane Onal
Cayê Bîyayîşî: Bedlîs
Maye-Pî: Lale-Seyîthan
Tarîx û Cayê Şehadetî: 1ê Êlula 2020î/Herêmê Pawitişî yê Medya
Embaza ma Ararate keyeyêkê welatperwerî de dadîya xo ra bîya û aye zanîngeh de tewra têkoşînê aktîfî bîye. Dişmenî çend reyî a destbend kerde la embaze Ararate vera gef û tedaya dişmenî sereyê xo nêard war. Embaze Ararate metropolan de teslîma modernîteya kapîtalîste nêbîye û tewra têkoşînê koyan bîye. Pêro têkoşînê xo de aye tim xeta Rayberîye xo rê esas kerde û rêçê Ronahî û Bêrîvanan de şîye.
Embaze Ararate dima ke tewra gerîlayan bîye kesayetê xo aver berd û bi hawayêkê serkewteyî bîye milîtana marîfetîne ya Rayberîye. Aye pêro wezîfeyan de serkewtiş xo rê esas girewt û pêro mesuldarîyê xo ardî ca. Embaze Ararate her hela xo de têkoşînêko destwanwarî kerd û resaye kesayetê milîtanîya fedayî ya Rayber Apoyî. Embaze Ararate pê kesayetê xo bîye fermandarêka mîsale ya YJA-Starî. A pê tewrbîyayîşê xo û cigêrayîşê xo yê raştîye têkoşînê azadîye yê cinîyan de bîye fermandarêka raybere.
Tek armancê ma yo ke ma do mîrasê xoverdayîşî yê şehîdan biresnê serkewtişî û seba ke xeyalanê şehîdan bîyarê ca ma do ver bi serfîrazîye vazdê.
Nê esasî ser o sere de keyeyê ercîyayeyî yê şehîda çêre Ararate ma pêro şarê welatperwerî yê Kurdîstanî rê serweşîye wazenê.''
